*APSTIPRINĀTS:*

*ar iepirkuma komisijas 2020.gada 15.oktobra*

*sēdes protokolu Nr.12*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.26**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Iepirkuma daļa Nr.6. II sējums. Vienotās informatīvās apziņošanas sistēmas izveide un ierīkošana stacijās. Tabulā Nr.2; p.9.2.1.14 minēts, ka Sākotnējais maksimālais spilgtums - Ne mazāk 2,0 cd/diode. **Lūdzam precizēt maksimālā spilgtuma prasību norādot to mērvienībās cd/m2.** | Apstiprinām, ka LED displeja diodes sākotnējais maksimālais spilgtums jānodrošina saskaņā ar iepirkuma daļas Nr.6. II sējuma tabulā Nr.2 9.2.1.14.punktu.  Skaidrojam, ka uzņēmējs displeja spilgtumu (cd/m2) var aprēķināt, ņemot vērā displeja matricas konstrukciju, burtu lielumu, rindas daudzumu un garumu. |
| **2.** | Iepirkuma daļa Nr.6. II sējums. Vienotās informatīvās apziņošanas sistēmas izveide un ierīkošana stacijās. Tabulā Nr.2; p.9.2.1.13 minēts, ka Nederīguma kritērijs: Izgriezts pikselis.   1. **Vai mēs pareizi saprotam, ka tā ir prasība attālināti kontrolēt/monitorēt LED diožu stāvokli?** 2. **Lūdzam konkretizēt- tas attiecas uz displeja katru diodi atsevišķi vai uz diožu grupu/rindu.** 3. **Lūdzam paskaidrot šīs prasības būtību un funkcionalitāti.** | Apstiprinām, ka attālināti jākontrolē LED diožu matricas stāvokli, saskaņā ar II sējuma 5.1.11.punkta prasībām. |
| **3.** | Iepirkuma daļa Nr.6. II sējums. Vienotās informatīvās apziņošanas sistēmas izveide un ierīkošana stacijās. p.7.1.1.1 minēts, ka projektēšanas laikā ņemt vērā esošās Teleste (iepriekš Mitron) sistēmas sastāvdaļas: LED platformu displeji stacijās un pietura punktos. **Lūdzam norādīt esošo LED displeju kontroles un vadības protokolus**. | Pasūtītājam esošo LED displeju kontroles un vadības protokoli nav pieejami. Uzņēmējam patstāvīgi jāiegūst no iekārtu izgatavotājiem. |
| **4.** | Iepirkuma daļa Nr.6. II sējums. Vienotās informatīvās apziņošanas sistēmas izveide un ierīkošana stacijās. p.7.1.1.2 minēts, ka Projektēšanas laikā ņemt vērā esošās Teleste (iepriekš Mitron) sistēmas sastāvdaļas: TFT monitorus 17 ēkās. **Lūdzam norādīt esošo TFT displeju kontroles un vadības protokolus un aparatūras specifikāciju**. | Informējam, ka pasūtītājam esošo TFT displeju kontroles un vadības protokoli nav pieejami, uzņēmējam tie patstāvīgi jāiegūst no iekārtu izgatavotājiem. Pielikumā pievienojam TFT aparatūras specifikāciju (Data Sheet). |
| **5.** | Iepirkuma daļa Nr.6. II sējums. Vienotās informatīvās apziņošanas sistēmas izveide un ierīkošana stacijās. Tabulā Nr.2; p.9.2.1.18 minēts, ka LED displeju darba temperatūra -40C...+70C. Saskaņā ar LVS EN 50125-3:2003 “Dzelzceļa aprīkojums - Elektroiekārtām izvirzāmās vides prasības - 3.daļa: Signalizācijas un telekomunikāciju iekārtas”, p. 4.3., ārējās vides temperatūra sistēmu instalācijām Latvijas teritorijā (klimatiskā klase T2) ir  -40 °C...+35 °C. Saskaņā ar Latvijas būvnormatīvu LBN 003-19 “Būvklimatoloģija”: 2. tabula “Gaisa temperatūras absolūtais maksimums un tā varbūtības (°C)” absolūtais temperatūras maksimums valstī +35,0 °C (varbūtība - reize 50 gados), +33,7 °C (varbūtība - reize 10 gados), 3. tabula “Gaisa temperatūras absolūtais minimums un tā varbūtības (°C)” absolūtais temperatūras minimums valstī -40,3 °C (varbūtība-reize 50 gados), -35,9 °C (varbūtība-reize 10 gados). **Lūdzam mainīt prasību LED displeju darba temperatūrai saskaņā ar Latvijas  laika reālajām temperatūrām.** | Apstiprinām, ka LED displeju darba temperatūras parametri mainīti netiks, uzņēmējam ir jānodrošina klimatiskā klase T2 saskaņā ar LVS EN 50125-3. |